钦定古今图书集成/明伦汇编/氏族典/第336卷 > 刘崇俊
## 钦定古今图书集成/明伦汇编/氏族典/第336卷 > 刘崇俊

按《十国春秋》，“南唐刘崇俊，字德修，楚州山阳人。祖金，
父仁规，世典濠州。崇俊继之，尽反仁规之政，人怀其
惠。居数年，渐专恣不法，多蓄不逞，使过淮剽掠，获美
女良马以自奉。元宗升濠州为定远军，拜崇俊节度
使，以其子节尚太宁公主，然元宗亦恶其为人。会寿
州姚景死，崇俊厚赂权贵，求兼领寿州。元宗阳若不”
解其意，命移镇寿州，而遣楚州刺史刘彦贞驰入濠
州代之。崇俊自悼失计，颇革心循法度。未几，得疾卒，
年四十。赠太尉，谥曰威。